CELEX: 32016R1347
Language: ro
Date: 2016-08-08 00:00:00
Title: Regulamentul de punere în aplicare (UE) 2016/1347 al Comisiei din 8 august 2016 de modificare pentru a 250-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

9.8.2016   
            
            
               RO
            
            
               Jurnalul Oficial al Uniunii Europene
            
            
               L 214/12
            
         REGULAMENTUL DE PUNERE ÎN APLICARE (UE) 2016/1347 AL COMISIEI
   din 8 august 2016
   de modificare pentru a 250-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (1),
   întrucât:
   
               (1)
            
            
               Anexa I la Regulamentul (CE) nr. 881/2002 conține lista persoanelor, a grupurilor și a entităților cărora li se aplică înghețarea fondurilor și a resurselor economice în temeiul regulamentului respectiv.
            
         
               (2)
            
            
               La 3 august 2016, Comitetul pentru sancțiuni al Consiliului de Securitate al Organizației Națiunilor Unite a hotărât să adauge două persoane fizice pe lista persoanelor, a grupurilor și a entităților cărora ar trebui să li se aplice înghețarea fondurilor și a resurselor economice. Prin urmare, anexa I la Regulamentul (CE) nr. 881/2002 ar trebui actualizată în consecință.
            
         
               (3)
            
            
               Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 august 2016.
      
         
            Pentru Comisie,
         
         
            pentru președinte
         
         
            Șeful Serviciului Instrumente de Politică Externă
         
      
   
   
      (1)  JO L 139, 29.5.2002, p. 9.
   
      ANEXĂ
      La rubrica „Persoane fizice” din anexa I la Regulamentul (CE) nr. 881/2002 se adaugă următoarele mențiuni:
      
                  (a)
               
               
                  „Aslan Avgazarovich Byutukaev [alias (a) Аслан Авгазарович Бютукаев, (b) Amir Khazmat, (c) Амир Хазмат, (d) Abubakar, (e) Абубакар]. Data nașterii: 22.10.1974. Locul nașterii: Kitaevka, raionul Novoselitskiy, regiunea Stavropol, Federația Rusă. Cetățenie: Federația Rusă. Adresă: Strada Akharkho, 11, Katyr-Yurt, raionul Achkhoy-Martanovskiy, Republica Cecenia, Federația Rusă. Data desemnării menționată la articolul 7d alineatul (2) litera (i): 3.8.2016.”
               
            
                  (b)
               
               
                  „Ayrat Nasimovich Vakhitov [alias (a) Айрат Насимович Вахитов, (b) Salman Bulgarskiy, (c) Салман Булгарский]. Data nașterii: 27.3.1977. Locul nașterii: Naberezhnye Chelny, Republica Tatarstan, Federația Rusă. Cetățenie: Federația Rusă. Alte informații: este posibil că utilizează un pașaport fals al unui cetățean sirian sau irakian. Fotografia sa este disponibilă pentru a fi inclusă în notificarea specială emisă de INTERPOL-Consiliul de Securitate al ONU. Data desemnării menționată la articolul 7d alineatul (2) litera (i): 3.8.2016.”